cyanic-selkie/wikianc huggingface dataset:
Fosterhinne
Hjå morkakedyr vil allantois og chorion veksa saman og danna morkaka.
Abbedisso
Abbedissen eller på folkemunne Abbedisso er ei bygd i Askøy kommune i Vestland.
Namnet kjem av at eigedommen tidlegare tilhøyrde eit nonnekloster. «Abbedisse» er tittelen på leiaren av eit nonnekloster.
Parabel
Ein parabel er eit ein geometrisk planfigur, éit av fleire kjeglesnitt.
Han er kjenneteikna ved at han blir danna av alle punkt som har same avstand frå ei styrelinje som frå brennpunktet til parabelen.
Ein symmetrisk romfigur der snittet skildrar ein parabel kallast ein parabol og blir brukt i mange ulike innretningar der målet er å fokusere innkomande strålar, til dømes ei parabolantenne for radiokommunikasjon, eller ein lyddusj for fokusering av lydar.
Matematisk kan parabelen skildrast av funksjonen:
Mzaar Kfardebian
Mzaar Kfardebian (arabisk مزار كفردبيان) er eit skisenter i Libanon og den største vintersportsstaden i Midtausten. Det ligg ein times køyring frå Beirut, hovudstaden i Libanon. Det vert òg kalla Ouyoune el Simane, og var tidlegare kjend som Faraya Mzaar.
Den første skiheisen vart bygd her i 1960. Skisesongen varerer vanlegvis frå tidleg i desember til tidleg i april. I dag har skianlegget 42 løyper som strekkjer seg over 80 km.
Kåfjord kyrkje
Kåfjord kyrkje er namnet på fleire kyrkjer:
Hemel Hempstead
Hemel Hempstead er ein by i Hertfordshire i England. Han er administrasjonssenter for distriktet Dacorum. Det har lege ei busetjing på staden sidan 700-talet, men det var først etter andre verdskrig at han utvikla seg til dagens storleik. Dette skjedde som følgje av planlagt utbygging av ein ny by for å avlaste London.
Historie
Soknekyrkja vigde til Jomfru Maria vart bygd i 1140, og blir rekna som ei av dei flottaste normanniske kyrkjene i landet. Ho har eit av dei høgaste spira i Europa, som vart lagt til seinare på 1100-talet.
I tudortida fekk staden innvilga eit bycharter av Henrik VIII. Han skal sjølv ha vitja byen saman med Anne Boleyn. Nokre spesielt fine veggmåleri frå perioden vart funne i nokre hus i Piccotts End i 1970-åra.
I viktoriansk tid vart byen ein valkrets (borough). Han voks jamt fram til slutten av andre verdskrigen, då mange londonbuarar som hadde mista heimane sine i blitzen slo seg ned der. Den gamle delen av byen, kjent som Old Town, ligg i sentrum, med område som vart utvikla frå 1950 og utover på alle sider. Ved folketeljinga i 2001 var Hemel Hempstead det tettast folkesette området i Hertfordshire.
Buncefield-eksplosjonen
Klokka 6 om morgonen den 11. desember 2005 inntrefte ein stor eksplosjon på eit drivstoffdepot i Buncefield rett utanfor byen, ved kryss 8 på motorvegen M1. Alt tyder på at det dreidde seg om ei ulykke. Eit førtitalls menneske vart skadd, medan bygningar opptil halvannan kilometer unna fekk skadar. Smellet frå eksplosjonen skal ha vore høyrbart i Nederland, ein kjende ristningar i Oxfordshire og røykskya nådde London.
Det var ein periode frykt for at det dreidde seg om eit terrorangrep, og at det kunne inntreffe fleire eksplosjonar i England. Det oppstod rykte om at depotet hadde vorte treft av eit fly, men dette viste seg raskt å ikkje vere tilfelle. Politiet konkluderte tidleg med at det såg ut til å vere ei ulykke.
Brannane som braut ut vart endeleg sløkte 13. desember. Omkring 2000 menneske som budde i nærleiken vart evakuerte, og i eit større område fekk ein melding om å halde vindauge lukka og halde seg innandørs av frykt for røyken. Røykskya låg over store område, og var synleg i Frankrike.
Depotet var det femte største i Storbritannia, og forsyner blant anna London Luton Airport og London Heathrow Airport med flydrivstoff.
Antevsbreen
Antevsbreen, òg kalla North Heim-breen, er ein isbre på Arrowsmith Peninsula i Graham Land, som flyt nord mellom Seue Peaks og Boyle Mountains ut i Mullerisen i Lallemandfjorden. Han vart namngjeven av UK Antarctic Place-Names Committee i 1960 etter Ernst V. Antevs, ein amerikansk glasiolog.
Nehusha
Nehusha (hebraisk נְחוּשָׁה) er ein moshav sentralt i Israel. Han ligg 5 km nord-aust for Beit Guvrin i Mateh Yehuda regionale kommune. I 2006 hadde han eit folketal på 240.
Moshaven vart grunnlagd i 1955 på landområdet til den avfolka arabiske landsbyen Umm Burj, men vart frå flytta i 1968. Han vart grunnlagd på ny i 1981. Namnet kjem frå namnet på den bibelske byen Ir-Nahasj (Første Krønikebok 4:12) i nærleiken og Salmane 18:35 (der han er omsett som bronse, i tydinga standhaftig):
"Han lærer opp hendene mine til krig, armane spenner bogen av bronse."
Chaozhou
Chaozhou (kinesisk:, pinyin: Cháozhōu) er eit byprefektur lengst aust i provinsen Guangdong, ved Kinas kyst mot Sørkinahavet. Prefekturet har eit areal 3 110 km² og 2 669 844 innbyggjarar. Byprefekturet Chaozhou består av eitt distrikt (区 qū) og to fylke (县 xiàn).
Ole Five
Ole Olsson Five var ein skulemann, gardbrukar og Venstre-politikar frå Stod i Nord-Trøndelag.
Five var son av ein gardbrukar. Han tok eksamen ved Klæbu seminar i 1865, og var lærar i Beitstad i 1866 og på Tranøy 1866-70. År 1872 vart han vernepliktig offiser. I 1876 avla han eksamen til cand.real. med beste karakter, etter å ha fått fritak frå kravet om examen artium. Same året vart han styrar for amtsskulen i Inntrøndelag, ei stilling han hadde til 1892. Han kjøpte garden Hallem i Verdal i 1889 og var gardbrukar i fire år, han selde garden i 1893. Deretter lærar ved Kristiansands seminar 1892-96.
I Verdal var Five medlem av både heradsstyret og skulestyret. Han var styreformann i Snaasen dampskipsselskap og Snåsa sparebank frå høvesvis 1885 og 1886. Formann i styret for Skogn sparebank 1906-07.
Five var 1. vararepresentant til Stortinget frå Nordre Trondhjems amt 1892-94, både i 1892 og 1894 møtte han frå juli månad i staden for Marius Hægstad. Perioden 1900-03 hadde Five fast plass i Stortinget, var då medlem av militærkomiteen og valkomiteen.
Five var initiativtakar til Folkevæbningen, ein forsvarsorganisasjon i opposisjon til den konservative «Centralforeningen for Udbredelse af Legemsøvelser og Vaabenbrug». Foreiningane vart slått saman til Det frivillige skyttervesen i 1893, og Five var formann her åra 1893-1908. Frå 1896 var han tilsett som kontorsjef i same, heilt til han gjekk av med pensjon i 1919. Han budde 1896-99 i Kristiania, 1899-1903 i Inderøy, 1903-07 i Skogn, eitt år i Steinkjer og deretter i Kristiania att. I 1919 fekk Five stifta Nord-Trøndelag historielag, og sat lenge som lagsformann og redigerte årbøkene til laget. Han var også ein ivrig nynorskforkjempar og støttespelar for Det Norske Samlaget, Det Norske Teatret, og norskdomsbladet Den 17de Mai. Han samla Fivefondet og var heiderslagsmann i Studentmållaget.
Han døydde 1930 i Steinkjer.
Sulaibiya
Sulaibiya er ein liten by i Al Jahra guvernement i Kuwait. Han har rekorden for den høgaste målte temperaturen i Asia og den tredje høgaste i verda med over 54 ºC.
Sulaibiya har to industriområde for produksjon av byggmateriale, og eit bustadområde.
Arnaoutojitoniá
Arnaoutojitoniá (gresk Αρναουτογειτονιά) er ein bydel i Lemesós (Limassol) på Kypros. Bydelen ligg sentralt i den sørlige delen av byen.
Plassering
I vest grensar Arnaoutojitoniá til Ájos Ioánnis, i sør til Tsiflikoúdia, i aust til Tzamí Tzendít og i nord til Katholikí.
Foshan
Foshan (kinesisk: 佛山; pinyin: Fóshān) er eit byprefektur i den midtre delen av provinsen Guangdong i Folkerepublikken Kina. Prefekturet har eit areal 3 868 km² og 7 194 311 innbyggjarar (2010). Byprefekturet Foshan består av fem distrikt (区 qū).
Samferdsle
Kinas riksveg 325 går gjennom prefekturet. Vegen fører vestover frå Guangzhou i Guangdong til Nanning i den autonome region Guangxi.
Charles Vernon
Charles «Charlie» Vernon er basstrombonist i Chicago Symphony Orchestra (CSO) og professor i trombone ved DePaul- og Northwestern-universitetet i Illinois i USA.
Han har utdanning frå Brevard College og Georgia State University. Hovudlærarane hans var basstrombonisten Edward Kleinhammer og tubaisten Arnold Jacobs, begge tidlegare medlemer av Chicago Symphony Orchestra.
Njord Valley
Njord Valley er ein høgtliggande, hovudsakleg isfri dal, 3,5 km lang, aust for Oliver Peak i Asgard Range i Victoria Land. New Zealand Antarctic Place-Names Committee (NZ-APC) godkjende namnet i 1982 etter eit forslag frå G.G.C. Claridge, som var jordsmonnforskar med DSIR frå New Zealand. Det er eit av fleire namn i Asgard Range frå norrøn mytologi. Njord er faren til gudinna Frøya.
Charles Vernon
Vernon byrja i symfoniorkesteret i Chicago i 1986, han kom då frå Philadelphia Orchestra, der han hadde spelt sidan 1981. Før det spelte han i Baltimore Symphony frå 1971 til 1980 og i San Francisco Symphony frå 1980 til 1981.
Charles Vernon er klinikk-artist for Selmer Instrument Company og ein hyppig gjesteartist for International Trombone Association, og han har gjort mange solo-konsertar verda over. I april 1991 framførte han verdspremiera av Ellen Taaffe Zwilich sin konsert for basstrombone saman med CSO. I 2006 var det premiere på «Chick 'a' Bone Checkout», ein ny konsert for alt-, tenor- og basstrombone, komponert av Christian Lindberg.
Tzamí Tzendít
Tzamí Tzendít (gresk Τζαμί Τζεντίτ) er ein bydel i Lemesós (Limassol) på Kypros. Bydelen ligg nær hamna sør i byen.
Hamburgsund
Hamburgsund er ein tettstad i Tanums kommun i Västra Götalands län i landskapet Bohuslän i Sverige. Staden har 800 innbyggjarar og ligg innanfor Hamburgö i Hamburgsundet innanfor Kattegat.
Karlsborg eller Hornborg Slott er resten av eit slott frå vikingtida eller mellomalderen, og ein trur det har vore tingplass ved Hamburgsund frå 1000-talet som del av det norske Båhuslen. I samband med Öresundtollen vert Hamburgsund tollstasjon nemnd i 1585. Det var rikt sildefiske her på 1700-talet.
Philip de László
Philip Alexius de László var ein ungarsk malar som særleg er kjend for portretta sine av kongelege og adelege kundar. Han var ein av dei leiande portrettmålarane i byrjinga av 1900-talet.
Karriere
Philip de László var fødd i Budapest som Laup Fülöp Elek, son av ein jødisk skreddar, Adolf Laup. Familien endra etternamnet sitt til László i 1891.
Då han var ung var han tilsett som lærling hos ein fotograf, medan han samtidig studerte kunst. László fekk ein plass på det Nasjonale Kunstakademiet der han studerte under Bertalan Székely og Károly Lotz. Sidan studerte han i München og Paris.
Portrettet hans av pave Leo XIII gav han ein gullmedalje ved Verdsudstillinga i Paris i 1900.
I 1903 flytta László til Wien og i 1907 til London, der han budde resten av livet.
I 1912 blei han adla av keisar Frans Josef I av Austerrike-Ungarn, under namnet László de Lombos. Familien forkorta sidan namnet til de László.
I 1914 blei László britisk statsborgar, men under fyrste verdskrigen sat han internert i 12 månader frå 1917 til 1918.
Mark Zuckerberg
Mark Elliot Zuckerberg er ein amerikansk konsernsjef. Zuckerberg var initiativtakar og medgründer av Facebook, som gjorde han til milliardær i ung alder.
Bakgrunn
Mark Zuckerberg vaks inn i ein jødisk familie. I ein periode definerte han seg som ateist, men slutta seg til den jødiske trua etter at han sjølv vart far. Mora hans, Karen Kempner, var psykiater, og faren, Edward Zuckerberg, var tannlege. Forfedrane hans kom frå Tyskland, Austerrike og Polen. Han vaks opp i White Plains i delstaten New York. Zuckerberg kan både lesa og skriva på fem språk: engelsk, fransk, latin, gresk og hebraisk. Han har òg overkomeleg kjennskap til kinesisk.
Zuckerberg skipa nettsamfunnet Facebook saman med klassekameratane Dustin Moskovitz, Eduardo Saverin og Chris Hughes medan han var student ved Harvard University. I 2006 avslutta han studiane sine utan eksamen for å satsa på Facebook.
I 2010 hadde Zuckerberg ein anslått formue på 6,9 milliardar dollar, og var den yngste dollar-milliardæren i verda allereie i oktober 2009.
Den 19. mai 2012 gifta han seg med Priscilla Chan, som han hadde møtt på ein fest i 2003. Saman har dei tre born Dei bur i ein villa i Palo Alto i California. Han kjøpte alle dei fire tilgrensande eigedomane for å kunna vera fri frå blikket til nysgjerrige naboar.
Peggy Sue
«Peggy Sue» er ein rock and roll-song skriven av Buddy Holly, Jerry Allison og Norman Petty, og spelt inn og gjeven ut på singel av Holly tidleg i juli 1957. Crickets er ikkje nemnt på etiketten til singelen (Coral 9-61885), men bandmedlemmane Joe B. Mauldin (kontrabass) og Jerry Allison (trommer) var med på innspelinga. Denne innspelinga vart òg gjeven ut på Holly-albumet Buddy Holly i 1958.
Produksjon
Songen vart opphavleg kalla «Cindy Lou», etter niesa til Holly, dottera til systera Pat Holley Kaiter. Tittelen vart seinare endra til «Peggy Sue», etter Peggy Sue Gerron, som var kjærasten (og den framtidige kona) til Jerry Allison, trommeslagaren i The Crickets, etter ein kort periode då paret hadde slått opp.
Allison hadde ei markant rolle i produksjonen av songen og spelte såkalte «paradidlar» på trommene gjennom heile songen, medan trommelyden tonar inn og ut som lydteknikarane til produsenten Norman Petty gjorde i sanntid under innspelinga.
I starten var berre Allison og Petty oppførte som låtskrivarar av songen. Etter at Allison insisterte vart Holly lagt til som låtskrivar etter at han døydde. Joe B. Mauldin (kontrabass) og Allison (trommer) var med på innspelinga.
Mottaking
«Peggy Sue» nådde tredjeplassen på Billboard Top 100 i 1957.
Songen er rangert på 194. plassen på lista til Rolling Stone frå 2004 over dei 500 beste songane gjennom tidene, og på den oppdaterte lista frå 2010 var han på 197. plassen. Han er rangert på 106. plassen på lista til Acclaimed Music og den tredje beste songen frå 1957. I 1999 inkluderte National Public Radio (NPR) songen på NPR 100-lista si, ei liste over «dei 100 viktigaste amerikanske songane på 1900-talet». Songen vart innlemma i Grammy Hall of Fame i 1999.
Rock and Roll Hall of Fame and Museum inkludere songen på lista «Songar som forma rock and roll».
«Peggy Sue Got Married»
Holly skreiv ein oppfølgjar, «Peggy Sue Got Married», og spelte inn ein demoversjon av songen i leilegheita si i New York City den 5. desember 1958, med berre han sjølv på gitar. Lydbandet vart oppdaga etter at han døydde og «forbetra» for utgjeving på plate med korvokal og ein elektrisk gitar, som nesten druknar originalgitaren og røysta til Holly. Den sjeldne originalinnspelinga kom ut på vinylsamlinga The Complete Buddy Holly. Han vart seinare spelt over opninga av Kathleen Turner-filmen Peggy Sue Got Married frå 1986.
Etter at Holly døydde gav The Crickets ut sin eigen versjon av songen på singel i 1960. Dei følgde arrangementa til originalen, med David Box, som hadde likande røyst som Holly, på vokal.
Risøysundet
Risøysundet er ein del av sundet som skil Andøya og Hinnøya i Nordland. Risøysundet bind saman Andfjorden (som også er eit sund) og Sortlandsundet. Sundet er grunt, og for at større båtar skulle kunne passere gjennom det, måtte det gravast ut ei renne gjennom det grunnaste området. Richard With var den fremste pådrivaren for dette. Risøyrenna blei opna i 1922, og utvida og nyopna i 2001.
I sør går Risøysundet over i Sortlandssundet, med Gavlfjorden ut mot nordvest. I nord går sundet ut i Andfjorden nord om Lovika.
Andøybrua kryssar Risøysundet mellom Dragnes på Hinnøya og Risøyhamn på Andøya. Brua blei opna i 1974. Hurtigruta går gjennom sundet, med anløp i Risøyhamn mellom Sortland og Harstad.
Bayan-distriktet
Bayan-distriktet er eit av distrikta i Hawalli guvernement i Kuwait.
Risøysundet
Den nordvestlege delen av Risøysundet er verna som Risøysundet naturreservat.
Orestes Valley
Orestes Valley er ein liten, isfri dal ved nordsida av Mount Orestes i Olympus Range i Victoria Land. Han vart namngjeven i 1964 for tilknytinga til Mount Orestes av den amerikansk geologen Parker E. Calkin.
Zinaida Gippius
Zinaida Nikolajevna Gippius var ein russisk forfattar. Av verka hennar vert memoarane og poesien mest påakta, men ho skreiv også romanar og noveller.
Gippius var fødd i Beljov i Tula, der ho hadde anar i adelen. Ho debuterte som poet i 1888 og gifta seg året etter med forfattaren Dmitrij Merezjkovskij. Dei grunnla den religionsfilosofiske foreininga i St. Petersburg og gav ut tidsskriftet Novyj Put.
1905-revolusjonen radikaliserte Gippius og Merezjkovskij, som i etterkant av opprøret emigrerte til Paris. Etter oktoberrevolusjonen i 1917 returnerte dei til St. Petersburg, Paret kom i opposisjon til bolsjevikane og flykta i desember 1919 til Warszawa. Seinare var dei sentrale i den russiske emigrantkolonien i Paris. Paret var typiske for dei russiske flyktningane etter revolusjonen. Alle stader dei vart buande ei tid, opna dei litterære salongar og tok del i meiningsbrytingane. Både på 1920- og 30-talet var Gippius politisk aktiv og produserte ei rekke anti-kommunistiske hefte.
I dikta og prosaen sin svingar Gippius fram og tilbake mellom det jordiske og det andeleg-religiøse. Dei tidlege romanane, forteljingane og dikta hennar er no utdaterte og vert lite lesne. Derimot vert memoarane hennar lesne, utgjevne under tittelen Ein gneiste av ord. Boka inneheld portrett av forfattarar som Aleksandr Blok, Andrej Belyj og Vasilij Rozanov. Ho skildrar ekteskapet sitt med Merezjkovskij som eit erotisk lite vellykka ekteskap. Gippius spela på mange måtar ei mannleg rolle, ho kjende seg som ein mann fanga i ein kvinnekropp. Ho hadde nær kontakt med den russiske, religiøse sekta «khlystij», ei sekt som praktiserte rituell sjølvpisking med påfølgjande seksuelle orgiar. Seksualitet og bisarre figurar er eitt av mange karakteristika ved memoarane hennar. Mot slutten av 1930-åra kom ekteparet meir og meir på kant på med resten av det russiske eksilmiljøet, og hamna i ein posisjon som sette aktivisten Gippius på sidelina.
Gippius var kjend som ei militant, politisk, intellektuell, lidenskapeleg og lunefull kvinne, medan andre framheva henne som eit «kaldt intellekt» og ein «slange». Ho nytta ofte psevdonymet Anton Krajnij.
Ho døydde i Paris hausten 1945, knappe fire år etter ektemaken Merezjkovskij.
Jim Cregan
James Cregan er ein engelsk rockegitarist og bassist, mest kjend for å ha spelt med Family, Steve Harley & Cockney Rebel og Rod Stewart. Cregan er tidlegare ektemann av songaren Linda Lewis og arbeidde med ho som plateprodusent. Han har òg arbeidd med London Quireboys, Glass Tiger, Katie Melua og tidlegare Farm Dogs med Bernie Taupin.
Diskografi
Blossom Toes
Julie Driscoll
Naham
Naham (hebraisk נַחַם) er ein moshav sentralt i Israel. Han ligg nær Beit Shemesh i Mateh Yehuda regionale kommune. I 2006 hadde han eit folketal på 455.
Jim Cregan
Diskografi
Shawn Phillips
Naham
Moshaven vart grunnlagd i 1950 av emigrantar frå Jemen og Cochin ein del av landområdet til Hartuv moshava, som vart fråflytta under den arabisk-israelske krigen i 1948. Han er kalla opp etter eit medlem av Juda-stamma i Første Krønikebok 4:19 — «Kona til Hodia, som var syster til Naham, hadde desse sønene: far til Ke'ila frå Garem og Esjtemoa frå Maaka.»
Jim Cregan
Diskografi
Stud
Margaliot
Margaliot (hebraisk מַרְגָּלִיּוֹת; arabisk هونين) er ein moshav i Øvre Galilea nord i Israel, ved grensa til Libanon, nær byen Kiryat Shmona. Han er ein del av Mevo'ot HaHermon regionale kommune. Margaliot vart grunnlagd i 1951 av jødiske emigrantar frå Jemen og Irak og har kring 400 innbyggjarar, dei fleste av dei jødar som stammar frå Iransk Kurdistan.
Antikken
Staden har vore sporadisk busett sidan jernalderen (1200-1000 fvt.) og har vore kontinuerleg busett frå kring 550 til 350 fvt. til kring 550 evt, før den sporadiske busetjinga kom til igjen i 1800-åra. Château Neuf (Nyborga), ei krossfararborg, ligg lalngs vegen fram til moshaven. Frå Château Neuf har ein utsyn mot Nimrodborga og andre borger i området.
Keith Christmas
Keith Peter Christmas er ein engelsk songar og låtskrivar. Han gav ut det første albumet sitt, Stimulus, i 1969. Han spelte akustisk gitar på David Bowie-albumet Space Oddity og spelte på Glastonbury-festivalen i 1970.
Margaliot
Det britiske nadatet
Grensa mellom Syria, Libanon og Palestina kom som eit resultat av den engelsk-franske delinga av osmanske Syria etter fyrste verdskrigen. Britiske styrkar hadde rykka fram til ei stilling ved Tel Hazor mot tyrkiske soldatar i 1918 og ønskte å innlemme alle kjeldenen til Jordanelva i det britisk-kontrollerte Palestina. Etter fredskonferansen i Paris i 1919, og den uratifiserte og seinare annullerte Sèvrestraktaten, som kom etter San Remo-konferansen, strekte grensa til det britisk-kontrollerte området sseg i 1920 nord til Sykes-Picot-linja, ei rett linje mellom midtpunktet av Genesaretsjøen og Nahariya. Landegrensa mellom Palestina og Libanon vart endeleg fastsett av Storbritannia og Frankrike i 1923, i samsvar med Lausannetraktaten, etter Storbritannia hadde fått eit League of Nations mandat for Palestina av Folkeforbundet i 1922.
Jim Cregan
Diskografi
Family
Keith Christmas
Gjennom 1970-åra gav han ut fire album til, Fable Of The Wings, Pigmy, Brighter Day og Stories From The Human Zoo, medan han turnerte med og spelte som oppvarming for band som The Who, King Crimson, Ten Years After, Frank Zappa, Roxy Music, Hawkwind, Captain Beefheart og The Kinks.
Margaliot
Det britiske nadatet
I april 1924 vart Hunin og seks andre landsbyar, og kring 20 andre busetnader, overført frå Det franske mandatet for Libanon til Det britiske mandatet for Palestina av Frankrike. Hunin var ein sjiamuslimsk landsby med 1620 innbyggjarar i 1945. Eit Palmach-raid i mai 1948 førte til at mange av innbyggjarane flykta til Libanon, medan 400 var att i landsbyen. Under eit møte i august 1958 møtte mukhtarane i Hunin og andre sjialandsbyar jødane i kibbutzen Kfar Giladi for å prøve å få i stand ein fredsavtale med staten Israel. Dei lovde å bu som lojale borgarar og si frå seg tanken om å verte arabarar. Avtalen kom ikkje til, sjølv om han hadde støtte hos minoritetsminsiteren Bechor-Shalom Sheetrit. I august vart fleire innbyggjarar tvungen på flukt frå Hunin av IDF. Den 3. september 1948 raida IDF landsbyen og sprengde 20 hus i lufta, tok livet av sonen til mukhtaren og 19 andre, og dreiv bort dei attverande landsbybuarane.
Jim Cregan
Diskografi
Linda Lewis
Keith Christmas
Andre musikarar han har medverka på innspelingane til er Mighty Baby, Pat Donaldson, Keith Tippett, Gerry Conway, Shelagh McDonald, Rod Argent, Peter Sinfield, Greg Lake, Mel Collins, Cat Stevens og Michael Boshears.
Jim Cregan
Diskografi
Streetwalkers
Murray Head
Margaliot
Staten Israel
Margaliot vart grunnlagd i 1951, av jødiske emigrantar frå Jemen og Irak, der den sjia-muslimske staden Hunin låg og som var bygd opp av krossfararar. Moshaven vart namngjeven etter Chaim Margaliot Kalverisky, som leia Den jødiske koloniseringssameininga i Galilea tidleg på 1900-talet., og som deltok i opprettinga av fleire jødiske busetnader i området. I 2006 vart 230 innbyggjarar frå Margaliot evakuerte til Neve Hadassah ungdomslandsby nær Netanya på grunn av Katyusha-rakettar frå Libanon.
Hammar i Skåne
Hammar er ein tettstad i Kristianstads kommun i Skåne län i Sverige. Bydelen ligg nord for E22 ved Nosabyvägen, medan Hammarslund ligg sør for europavegen, ned mot Hammarsjön.
Jim Cregan
Diskografi
Steve Harley & Cockney Rebel
Ájos Andónios i Lemesós
Ájos Andónios (gresk Τσιφλικούδια) er ein bydel i Lemesós (Limassol) på Kypros. Han hadde ingen busetnad i 2011, men i åra etter er den store småbåthavna Lemesós Marina bygd ut i området. Det er òg bygd bustader i tillegg til mange butikkar, restauranter og kafear.
Jim Cregan
Diskografi
Rod Stewart
Hammar i Skåne
I 2010 hadde tettstaden 2 057 innbyggjarar, dei fleste bur i einebustader. Skulen på staden, Hammarskolan, er ein barneskule med om lag 200 elevar frå 7 til 10 år.
Urbain Le Verrier
Urbain Jean Joseph Le Verrier var ein fransk matematikar som spesialiserte seg på celestmekanikk og er mest kjend for å ha delteke i oppdaginga av Neptun.
Uorganisk syre
Eksempel på uorganiske syrer er borsyre, bromhydrogensyre, flussyre, fosforsyre, jodhydrogensyre, perklorsyre, salpetersyre, saltsyre og svovelsyre.
Grindheim stavkyrkje
Grindheim stavkyrkje var ei stavkyrkje i Etne i Hardanger, som vart riven rundt 1725.
Urbain Le Verrier
Leverrier vart i 1854 direktør for observatoriet i Paris, og er særleg kjent for sine omfattande arbeid over teorien for planetrørsle. Leverrier oppdaga ei forskyving av Merkur-perihelet (40" per 100 år) som først har fått forklaringa si gjennom den generelle relativitetsteorien til Albert Einstein. Ut frå visse uregelmessige variasjonar i rørsla til Uranus kom han samstundes med, og uavhengig av engelskmannen J. C. Adams, fram til at dei måtte kome av tiltrekkinga av ein ukjent planet utanfor Uranus. Det var på grunnlag av utrekningane til Leverrier av stillinga til planeten at J.G. Galle fann planeten (Berlin 1846). Han fekk namnet Neptun.
Grindheim stavkyrkje
Utsjånad
I rapporten frå 1722 står det at kyrkja hadde "stopul frå grunnen". Breidda på skipet viser at kyrkja må ha vore treskipa. Kyrkja var i 1722 bordkledd. Storleiken på skipet var 44 fot gonger 28 fot (14 m x 9 m) og koret 16 fot gonger 16 fot (5 m x 5 m).
Urbain Le Verrier
Etter ein storm som i 1854 gjekk over Europa til Svartehavet, der store flåtestyrkar ved Krimhalvøya vart øydelagd, fekk Leverrier i oppdrag å undersøkje om storm kunne varslast. Han organiserte då det meteorologiske observasjonsnettet i Frankrike. Det vart eit mønster for andre land, mellom anna i Noreg. Synoptiske vêrkart vart gjeve ut av Leverrier frå 1863, tre år før dei første norske.
Ájos Andónios i Lemesós
Plassering
Ájos Andónios ligg ved sjøen sør i byen og grensar i nord til Tzamí Tzendít.
Vandrestjerne
Ei vandrestjerne var eit omgrep nytta i antikken om ein planet som, sett frå jorda, «vandrar» mellom fiksstjernene. I oldtida rekna ein ofte sola og månen med blant vandrestjernene.
Jim Cregan
Diskografi
Bruce Roberts
Mike Batt
Rita Coolidge
Glass Tiger
Farm Dogs
Katie Melua
London Quireboys
Roger Chapman Various artists
Nes Harim
Nes Harim (hebraisk נֵס הָרִים) er ein moshav i Israel, 8 km frå Jerusalem. Namnet kjem frå Jesaja, 18,3: «Sjå opp når dei lyfter banneret på fjell.» Han ligg ved foten av Judeafjella nær Beit Shemesh i Mateh Yehuda regionale kommune. I 2006 hadde han eit folketal på 588.
Han ligg 700 meter over havet. Dei første bøndene hadde frukthagar og dyrka vindruer.
Hawalli-distriktet
Hawalli-distriktet er eit av ti distrikt, og hovudstaden i Hawalli guvernement i Kuwait.
Hammar (fleirtyding)
Hammar har fleire tydingar:
Teorem
Eit teorem (av gresk for «det som er sett») eller ein sats er ein læresetning eller matematisk resultat som det er blitt bevist er riktig ved hjelp av tidlegare teorem eller andre aksepterte setningar som aksiom.
Aphroditebreen
Aphroditebreen er ein isbre, 5 nautiske mil lang, som flyt nord til austkysten av Den antarktiske halvøya 3 nautiske mil vest for Victory Nunatak. Den nedre delen av breen vart først kartlagt av W.L.G. Joerg frå flyfoto tekne av sir Hubert Wilkins i desember 1928 og av Lincoln Ellsworth i november 1935. Isbreen vart så fotografert av Ronne antarktiske forskingsekspedisjon i desember 1947 og kartlagt av Falkland Islands Dependencies Survey i desember 1958 og november 1960. Han vart namngjeven av UK Antarctic Place-Names Committee etter Afrodite, kjærleiksgudinna i gresk mytologi.
Gedera
Gedera eller Gdera (hebraisk skrift גְּדֵרָה) er ein by i Sentral-Israel i Israel som vart grunnlagd i 1884. Han ligg 13 km sør for Rehovot. I 2009 hadde Gedera eit folketal på 21 500.
Historie
Gedera er nemnt i Første Krønikebok 4:23 og Josvas bok 15:36 som ein by i området til Juda. Denne samanhengen vart føreslått av Victor Guérin på 1800-talet, men avvist som umogeleg av William F. Albright som identifiserte byen med al-Judeira. Gedera i Bielen er no identifisert med Khirbet Judraya, 1 km sør for Bayt Nattif.
Tel Qatra, som ligg ved nordenden av Gedera, er vanlegvis identifisert som Kedron, ein festningsstad som selevkidane bygde mot hasmonaerane (1 Mak. 15:39-41, 16:9). Han er òg identifisert som Gedrus, ein stor landsby i tida til Eusebius (300-talet). Eusebius identifiserte Gedrus med den bibelske Gedor, som er eit namn som òg finst på Madabakartet, men fleire andre stader for Gedor er òg føreslått.
Tell Qatra vart okkupert frå mellombronsealderen til minst tidleg islamsk tid. Ein gong mellom då og mellomalderen vart busetnaden flytta til sørsida av foten av haugen, der den arabiske landsbyen Qatra eksisterte fram til 1948. På toppen i den bysantinske tida hadde haugen minst ein stor offentleg bygning.
Gedera vart grunnlagd vinteren 1884 av medlemmar frå Bilu-gruppa, sør for Qatra. Gedera vart grunnlagd på eit landområde som vart kjøpt av Yehiel Michel Pines for Hovevei Zion frå den franske konsulen i Jaffa, Poliovierre. Dei første pionerane kom til staden under Hanukah. I 1988 bygde Benjamin og Mina Fuchs det første steinhuset i Gedera, som seinare vart nytta som eit forsamlingshus for Bnai Brith.
Qatra vart avfolka av den paramilitære gruppa Haganah den 17. mai 1948.
I 9. februar 2009 råka ein Grad-rakett frå Gazastripa Gedera, og var det nordlegaste punktet som vart råka av kring 200 rakettar som vart skotne mot det sørlege Israel.
Geografi
Gedera er bygd på sju åsar i Shfela, som stig til 80 meter over havet. Byen dekkjer eit areal på 14,5 km². Gedera vert rekna å ligge heilt sør i det sentrale Israle, medan Hadera vert rekna å ligge heilt i nord. Dette har i Israel gjeve uttrykket «frå Hadera til Gedera» for å skildre dei mest folkerike områda i Israel.
Økonomi
Hovudnæinga i Gedera var dei første åra dyrking av druer og korn. Sitrus og andre avlingar kom seinare. I 1930-åra vart det starta opp fleire industriar og moshavaen vart ein feriestad.
Venskapsbyar
Gedera er venskapsby med:
Tommy Robinson
Stephen Yaxley-Lennon, mest kjend under dekknamnet Tommy Robinson, er ein britisk politisk aktivist.
Han var med i grunnlegginga av English Defence League (EDL) og leidde organisasjonen 2009–2013. Han var også vore medlem av British National Party og i 2015 vart han involvert i grunnlegginga av britisk Pegida.
Tommy Robinson vart i juli 2018 dømd til 13 månader fengsel for å ha filma utanfor Leeds Crown Court der fire menn vart tiltalte for gruppevaldtekt av ei ung jente. Den raske dommen han fekk vekte mistankar om at dommen var politisk motivert. Han vart ein månad seinare lauslaten mot kausjon.
Den Norske Industribank
Den Norske Industribank var ein kombinert offentleg og privateigd kapitalinstitusjon som var verksam frå 1936 til 1993.
Den Norske Industribank vart stifta etter Lov av 10. juli 1936. Målsettinga for banken var å yte lån til industribedrifter, kraftverk og hotell. Aksjekapitalen vart sett til 40 millionar kroner. Vel halvparten av aksjane, 52%, høyrde til staten og var A-aksjar. Resten, B-aksjane, var fordelt på ei rad offentlege og private institusjonar og eigarar.
Regjeringa Nygaardsvold utnemnde den seinare Arbeidarparti-statsråden Anders Frihagen til den første administrerande direktøren.
I 1993 vart Den Norske Industribank saman med Distriktenes Utbyggingsfond, Industrifondet og Småbedriftsfondet slått i hop til Statens nærings- og distriktsutviklingsfond.
Pearse Valley
Pearse Valley er ein isfri dal, 5 km lang og som ligg like vest for Catspawbreen, ved sørsida av Asgard Range i Victoria Land. Han vart namngjeven av Advisory Committee on Antarctic Names (US-ACAN) etter John S. Pearse, som var biolog ved McMurdo-basen i 1961 og sesongen 1961-62.
Stoksund kyrkje
Den første kyrkja i Stoksund lå på Kjerkholmen, der det er funne restar av ein gravplass frå mellomalderen. Den noverande kyrkja vart bygd i 1825 som lafta åttekantkyrkje. I 1885 vart kyrkja utvida med nye delar i bindingsverk til krosskyrkje. I 1955 vart så dei nye delane tekne ned og ført opp att i lafteverk. Ein kan framleis sjå på kyrkja at ho har vore åttekantkyrkje.
I Love to Boogie
«I Love to Boogie» er ein song av det engelske rockebandet T. Rex. Han vart spelt inn i mai 1976 og gjeven ut på singel i juni same året på EMI. Året etter kom han ut på det siste studioalbumet til T. Rex, Dandy in the Underworld. B-sida til singelen var «Baby Boomerang», henta frå eit tidlegare T. Rex-album, The Slider (1972).
Stoksund kyrkje
Kyrkja fekk eit digitalt Allen-orgel i 2005. Dette orgelet har 29 stemmer samt fleire spesialregister (klokkespel og solostemmer).
I Love to Boogie
Innspeling
«I Love to Boogie» vart spelt inn og miksa i løpet av same dagen av lydteknikaren Ian Maidman i Decibel Studio i Stamford Hill, London.
Utgjeving
Songen låg i alt ni veker inne på singellista i Storbritannia og nådde 13. plassen.
Songen var kontroversiell då han kom ut, fordi han likna på Webb Pierce sin «Teenage Boogie», som fekk rockabillies til å brenne eksemplar av singelen utafor ein pub i Old Kent Road i South East London. DJ Geoff Barker klaga over at «Songane er så like at det ikkje kan vere tilfeldig.» Då forlaget til Pierce kontakta kontoret til Bolan, hyrte manageren til Bolan, Tony Howard, ein musikkforskar til å analysere begge songane. Musikkforskaren skreiv at «Teenage Boogie» var i seg sjølv basert på eit riff som hadde eksistert lenge før den songen vart skriven.
«I Love to Boogie» er blant dei mest kjende songane til T. Rex og ein av dei mest populære hittane.
Erlend O. Nødtvedt
Erlend O. Nødtvedt  er ein norsk lyrikar.
Han debuterte i 2008 med diktsamlinga Harudes, og i 2011 kom Bergens beskrivelse. Begge bøkene har fått mykje merksemd og gode kritikkar. For Harudes fekk han prisen Ung Poesi i Hordaland av Hordaland fylkeskommune og Venelaget Olav H. Hauge og Bergens beskrivelse var med på lista over årets beste bøker då litteraturåret 2011 vart gjort opp i Klassekampen.
Nødtvedt har mastergrad i nordisk språk og litteratur frå Universitetet i Bergen og årskurs frå Skrivekunstakademiet i Hordaland. Han har vore redaksjonsmedlem i litteraturtidsskriftet Vagant og arbeider no som litteraturformidlar på Bergen Offentlige Bibliotek. Han er oppvaksen i Fyllingsdalen.
Das alte Karussell
«Das alte Karussell» (tysk for Den gamle karusellen) var eit av dei to sveitsiske bidraga i Eurovision Song Contest 1956, framført på tysk av Lys Assia.
Concours Eurovision 1956
Saman med songen «Refrains», kjend som «Refrain», vann «Das alte Karussell» Concours Eurovision 1956. Båe songane vart framført av Lys Assia og Quinteta Radiosa, men berre Lys Assia var med i Eurovision Song Contest 1956.
Songen starta som nummer tre i finalen, etter «Sei doch nicht so eifersüchtig» av Lys Assia og før «L'allée aux ormeaux» av Jo Roland.
Eurovision Song Contest 1956
Songen starta som nummer to i finalen, etter Nederland med «De vogels van Holland» av Jetty Paerl og før Belgia med «Messieurs les noyés de la Seine» av Fud Leclerc. Ein veit ikkje kva for plass bidraget enda på av di det vart ikkje gjeve nokon poeng og berre vinnaren vart offentleggjord.
Det var det fyrste bidraget med tekst på tysk og det andre bidraget som vart framført i Eurovision Song Contest.
Stevenage
Stevenage er ein by og eit administrativt distrikt i Hertfordshire i England. Byen ligg austom kryss 7 og 8 på hovudvegen A1 (M), mellom Letchworth i nord og Welvyn Garden City i sør.
Byen hadde audmjuke 1430 innbyggjarar i 1801 og 4049 i 1901. I 1950- og 1960-åra fekk han ein enorm vekst etter å ha vorte definert som ein new town, og i 2001 hadde folketalet nådd 79 724.
Mike Chapman
Michael Donald «Mike» Chapman er ein australsk plateprodusent og låtskrivar som var ein viktig person i britisk popindustri i 1970-åra. Han skapte ei rekkje hitsinglar for artistar som Sweet, Suzi Quatro, Smokie, Mud og Racey med medlåtskrivar og medprodusenten Nicky Chinn, og skapte ein formelbasert stil som vart kalla «Chinnichap». Han produserte sidan gjennombrotsalbuma til Blondie og The Knack.
Karriere
I lag med partneren Nicky Chinn var Mike Chapman ein av dei mest suksessrike låtskrivarane i 1970-åra og hadde stor suksess som produsent. Han var fødd i Queensland i Australia i 1947 og var med i gruppa Tangerine Peel, då han først slo seg saman med Chinn. Under rettleiing frå RAK Records-sjefen Mickie Most, komponerte duoen raskt ei rekkj store hittar for artistar som Sweet («Ballroom Blitz»), Suzi Quatro («Stumblin' In»), New World («Living Next Door to Alice») og Mud («Tiger Feet»), i alt over 40 hittar i Storbritannia i 1970-åra. Med Sweet-albumet Destination Boulevard, starta Chapman og Chinn òg karrieren som produsentar, og produserte Quatro same året. Som soloprodusent fekk Chapman den første hitten sin med Nick Gilder-albumet City Nights i 1978, med hitlåten «Hot Child in the City», men det verkelege gjennombrotet hans var med Blondie-klassikaren Parallel Lines, som lanserte hitlåten «Heart of Glass», som nådde toppen av listene på begge sider av Atlanteren. I 1979 produserte han igjen Blondie og albumet Eat to the Beat, og slo seg saman med Pat Benatar for debuten hennar In the Heat of the Night og den store hitlåten «Heartbreaker]», men ingen var så populære som [[the Knack sin Get the Knack, eit av dei bestseljande debutalbuma i pophistoria med hitlåten «My Sharona». Chapman og Chinn danna sitt eige selskap, Dreamland, i 1979, men selskapet vart lagt ned i to år. Duoen fortsette å skrive hitlåtar, som Exile sin «Kiss You All Over» og Toni Basil sin «Mickey». Dei neste åra tok Chapman det langt rolegare, men han arbeidde på somme prosjekt som album av Debbie Harry, the Divinyls og Lita Ford.
Hitsinglar
Songar produserte, eller skrivne og produserte, av Chapman/Chinn eller berre Chapman, som kom inn på UK Singles Chart:
Laser Love av T. Rex
«Laser Love» er ein song av det engelske glamrockbandet T. Rex. Han kom ikkje ut på noko album, men vart gjeven ut på singel 2. oktober 1976 på selskapet T. Rex Wax Co.
Både A- og b-sida kom ut som bonusspor på CD-utgåver av Futuristic Dragon. Songen låg inne på singellista i Storbritannia i fire veker og nådde 41. plassen.
Presisjon og dekning
I mønstergjenkjenning, Informasjonsattfinning og klassifisering (maskinlæring) er presisjon og dekning ytingsmål som gjeld data henta frå ei samling, eit korpus eller utvalsrom.
Tenk på eit dataprogram som skal gjenkjenna hundar (det relevante elementet) i eit digitalt fotografi. Det behandlar eit bilde med ti kattar og tolv hundar og klassifiserer åtte dyr som hundar. Av dei åtte dyra identifisert som hundar er fem faktiske hundar (ekte positivar), mens tre andre er kattar (falske positivar). Sju hundar manglar (falske negativar) og sju kattar var korrekt ekskludert (ekte negativar). Presisjonen til programmet er dermed 5/8 (ekte positivar / valde element) mens dekning er 5/12 (ekte positivar / relevante element).
Når ein søkemotor gir oss 30 sider, der berre 20 er relevante, men utelet 40 andre relevante sider, er presisjonen 20/30 = 2/3, som seier noko om kor gyldige resultata er, mens dekningen er 20/60 = 1/3, som seier noko om kor fullstendige resultata er.
Viss me samanliknar med hypotesetesting i statistikken kan me seia at der nullhypotesen er at eit element er irrelevant (ikkje ein hund) vil mangel på type I og type II-feil bety perfekt presisjon (ingen falske positivar) og perfekt dekning (ingen falske negativar).
Generelt kan me altså seia at dekning er komplementet av type II-feilraten, altså éin minus type II-feilraten. Presisjon er relatert til type I-feilraten, men på ein litt meir komplisert måte, sidan den òg avheng av sannsynsfordelinga a priori av det å sjå eit relevant vs irrelevant element. Katt-og-hund-dømet over hadde 8 - 5 = 3 feil av type I, som gir ein type I-feilrate på 3/10 (nemnaren er her antall kattar, ikkje valde element som ved presisjon). Dømet hadde 12 - 5 = 7 feil av type II, som gir ein type II-feilrate på 7/12 (komplementet av dekninga, som var 5/12).
Definisjon (i konteksten av informasjonsattfinning)
I informasjonsattfinning er presisjon og dekning definert ved mengda av dokument som er henta (t.d. lista av dokument som ein søkemotor gir for ein spørjefrase) og mengda av relevante dokument (t.d. lista med alle dokument på Internett som er relevante for eit visst tema), jf. relevans.
Presisjon
I Informasjonsattfinning er presisjon kor mange henta dokument som er relevante for søketermen:
Dekning
Det er trivielt å få 100% dekning ved å berre returnera alle dokument for alle søketermar. Derfor kan ikkje dekning aleine brukast som eit kvalitetsmål.
Linge i Norddal
Linge i Norddal er ein matrikkelgard i Norddal kommune på Sunnmøre. Garden ligg ved Norddalsfjorden, i kring to kilometer sørvest for bygdesenteret Sylte i Norddal. Han har i lang tid vore kjend som ein fruktgard, særleg for sine morellar.
Linge har ferjesamband med Eidsdal på sørsida av Norddalsfjorden, eit samband som er del av den såkalla Gullruta mellom Geiranger og Trollstigen/Åndalsnes.
Martin Linge var fødd på eit av gardsbruka på Linge.
Friedrich Hölderlin
Johann Christian Friedrich Hölderlin var ein framståande tysk lyrikar, fødd i Lauffen am Neckar i det dåverande hertugdømet Württemberg. Han vert rekna å tilhøyre den litterære og kulturelle rørsla romantikken, og var ein viktig tenkar og bidragsytar i utviklinga av den tyske idealismen. Særleg hadde han i sine unge år stor innverknad på medstudentane, filosofane Georg Wilhelm Friedrich Hegel og Friedrich Schelling.
Zhaoqing
Zhaoqing (kinesisk: 肇庆; pinyin: Zhàoqìng) er eit byprefektur vest i provinsen Guangdong i Folkerepublikken Kina. Prefekturet har eit areal på 22 322 km² og eit folketal på 3,91 millionar (2002). Byprefekturet Zhaoqing består av to distrikt (区 qū), to byfylke (市 shì) og fire fylke (县 xiàn).
Samferdsle
Kinas riksveg 321 går gjennom prefekturett. Vegen fører frå Guangzhou via mellom andre Wenzhou og Guilin til Chengdu, hovudstaden i provinsen Sichuan. Også Kinas riksvei 324 fører gjennom området. Han går frå Fuzhou i provinsen Fujian og gjennom Guangdong, Guangxi, Guizhou og endar i Kunming i Yunnan.
Krigskabinett
Krigskabinett er ein mindre komite som ei regjering dannar under ein krig. Eit krigskabinett består gjerne av statsminister og andre leiande regjeringsmedlemmar som forsvarsminister og utanriksminister, men kan òg ha med representantar frå den øvste militære leiinga i landet.
Ordet krigskabinett blir særskild assosiert med Storbritannia og sist landet hadde eit krigskabinett var under andre verdskrigen, der det vart leia av statsminister Winston Churchill.
Metroid Prime 3: Corruption
Metroid Prime 3: Corruption er eit action-eventyrspel i førsteperson, utvikla av Retro Studios og utgjeve av Nintendo til Wii. Det er ein del av Metroid-serien og det tredje spelet i Metroid Prime-serien. Spelet vart utgjeve i Nord-Amerika og Europa i 2007 og i Japan året etter.
Handlinga i Corruption går føre seg seks månader etter hendingane i Metroid Prime 2: Echoes. Spelet følgjer Samus Aran som konfronterer rompiratar, når dei åtek på flåtestasjonen til Galactic Federation på planeten Norion. Medan dei avverjar åtaket, blir Samus og allierte dusørjegerar infiserte av Phazon av dobbeltgjengaren Dark Samus. Etter å ha mist kontakten med dei andre dusørjegerane, blir Samus send av føderasjonen for å finne ut kva som hende med dei. I løpet av spelet arbeider Samus for å hindre at Phazon spreier seg frå planet til planet, samtidig som ho sakte blir forderva av Phazon sjølv.
Jabriya-distriktet
Jabriya-distriktet er eit av distrikta i Hawalli guvernement i Kuwait.
Nils O. Golten
Golten gjekk i ungdomsåra både Voss folkehøgskule, fiskarfagskule og handelsskule. Han byrja tidleg i fiskaryrket, og vart skipper på fiskebåt i ganske ung alder. Golten vart verande i yrket til han i 1985 fekk stortingsmandat.
I 1971 vart Golten vald til styremedlem i Norges Fiskarlag, eit verv han hadde i femten år. Åra 1976-83 var han medlem av hovudstyret for Statens fiskarbank. Samstundes fekk han plass i fleire offentlege utval: Han var 1980-89 medlem i Konsesjonsutvalet, eit utval som vurderte behovet for innføring av nye konsesjonsordninga i fiskeria, vidare var han frå 1983 medlem i Konsesjonsutvalet for Sjøfartsdirektoratet, og frå 1984 medlem i Sikkerhetsutvalget for fiskeflåten.
Gjennom tolv år, frå 1972 til 1983, var Golten medlem av Sund kommunestyre. Perioden 1981-85 møtte han på Stortinget nokre få veker, då han var vararepresentant for Høgre og Hordaland fylke. Frå 1985 hadde han fast tingplass frå same valkrinsen, og vart attvald for ein ny periode i 1989. Alle åtte åra frå 1985 var han medlem i Sjøfarts- og fiskerikomiteen..
Frå han forlet Stortinget i 1993, jobba Golten som kvalitetssjef ved Sotra Fiskeindustri a/s.
Kjelder
Stortingsbiografi
Islamofobi
Islamofobi er eit omgrep som er brukt som sams nemning for fordommar mot og diskriminering av muslimar. Som tilfellet er med antisemittisme, kan islamofobi vere basert både på førestillingar om islam som religion og på førestillingar om muslimar som kulturell og etnisk gruppe.
Omgrepet er i dag brukt på styresmaktnivå, i politisk debatt og i akademisk faglitteratur. Kritikarar har tolka ordet som ei språkleg nylaging laga for å gjere det vanskelegare å utøve legitim kritikk av islam, som religion og politisk ideologi. I Noreg har Walid al-Kubaisi kritisert at uttrykket kan brukast som stigmatiserande skjellsord.
A Large Ion Collider Experiment
Inner Tracking System
Inner Tracking System (Det indre sporingssystemet, ITS) er bygd opp av seks sylindriske lag av silisiumdetektorar. Laga omsluttar kollisjonspunktet og måler eigenskapane til partiklane som kjem frå kollisjonen. ITS kan avgjere posisjonen til partiklane ned til ein brøkdel av ein millimeter. ITS vil identifisere partiklar som inneheld tunge kvarkar ved å finne punktet der dei bryt ned.
Time Projection Chamber
Time Projection Chamber (Tidsprojeksjonskammeret, TPC) er den viktigaste partikkelsporfinnaren i ALICE. TPC er ein tønneforma detektor med ein radius på 2.5 meter, og ei lengd på 5 meter. Lada partiklar som går gjennom gassen i detektoren vil ionisere gassatoma. Dette frigjer elektron, som så driv mot endeplatene i detektoren. Ein skredeffekt i nærleiken av anodetrådane i utlesningsdelen, vil føre til signalforsterkning. Dei positive iona vil indusere ein straum i eit plan som er bygd opp av om lag 500000 padar. Desse padane les ut signalet, som gir r- og \phi-koordinatane. Den siste koordinaten, z, kjem frå drivetida.
Transition Radiation Detector
Transition Radiation Detector (TRD) blir brukt til å skilje elektron og positron frå andre partiklar, ved å bruke stråling som blir sendt ut når partiklane går gjennom mange lang tynt materiale.
Time Of Flight
Time Of Flight-detektoren (TOF) brukar flygetida til partiklane for å identifisere dei. Tunge partiklar går saktare, og brukar difor lenger tid enn lette partiklar til å nå TOF. Dette kan brukast til å skilje dei frå kvarandre.
Photon Spectrometer
Photon Spectrometer (PHOS) er eit av to elektromagnetiske kalorimeter i ALICE. PHOS kan måle temperaturen av kollisjonane ved å måle fotona som kjem frå dei.